
ДО 

ОБЩИНСКИ СЪВЕТ

ГР. БУРГАС   

Д О К Л А Д Н А  З А П И С К А

От ДИМИТЪР НИКОЛОВ НИКОЛОВ

КМЕТ НА ОБЩИНА БУРГАС

ОТНОСНО: Продажба чрез публичен търг с тайно наддаване на недвижим имот - частна общинска собственост, находящ се в ПЗ „Север“, гр. Бургас 

УВАЖАЕМИ ОБЩИНСКИ СЪВЕТНИЦИ,

Община Бургас е собственик на недвижим имот, представляващ УПИ VI в кв. 1 по плана на ПЗ „Север“, гр. Бургас, с площ 228 кв. м., отреден „за КОО“, отразен като поземлен имот с идентификатор 07079.621.280 в КККР на гр. Бургас, целият с площ 228 кв. м., за който е съставен Акт №9398/28.05.2020 г. за частна общинска собственост. 
Съгласно действащия ПУП-ПУР със зониране на ПЗ „Север“, гр. Бургас, одобрен с Решение №8/15.12.2006 г. на Общински съвет - Бургас, УПИ VI попада в устройствена зона „Оо“, със стойности на градоустройствени показатели, както следва: височина 1-5 ет. (10-20 м), К плътност - 40-80%, Кинт – 1-2.5, озеленяване 20-40%. 
Съгласно ОУП на гр. Бургас, одобрен с Решение №51-1/21.07.2011 г. на Общински съвет – Бургас, имотът попада в устройствена зона 18/Смф, със стойности на градоустройствените показатели: височина 7 ет. (21 м), К плътност до 60%, Кинт до 4.0, озеленяване мин. 20%.
УПИ VI в кв. 1 по плана на ПЗ „Север“, гр. Бургас e свободен и незастроен, без учредени вещни права в него, предвид което същия може да бъде предмет на продажба по пазарна цена, чрез публичен търг с тайно наддаване по реда на ЗОС и Наредбата за реда за придобиване, управление и разпореждане с общински имоти и вещи.
Съгласно разпоредбата на чл. 41, ал. 2 от Закона за общинската собственост (ЗОС), във връзка с чл. 22, ал. 3 от ЗОС е възложено на оценител, вписан в Регистъра към Камарата на независимите оценители в България, изготвяне на пазарна оценка на началната тръжна цена за продажба на УПИ VI в кв. 1 по плана на ПЗ „Север“, гр. Бургас, с площ 228 кв. м., като същата е определена в размер на 175 000 (сто седемдесет и пет хиляди) лв. 
Данъчната оценка на имота е в размер на 7202,50 (седем хиляди двеста и два лв. и петдесет ст.) лева. 
Имотът не е включен в годишната Програма за управление и разпореждане с общинската собственост на Община Бургас за 2020 г. и следва същата да бъде допълнена. 

Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас на основание чл. 21, ал. 1, т. 8 от Закона за местното самоуправление и местната администрация, чл. 8, ал. 9, чл. 35, ал. 1 от Закона за общинската собственост и чл. 37, ал. 1 и ал. 2 от Наредбата за реда за придобиване, управление и разпореждане с общински имоти и вещи (НРПУРОИВ), приета от Общински съвет - Бургас, да вземе следните

Р Е Ш Е Н И Я:

1. Да се допълни годишната Програма за управление и разпореждане с общинска собственост за 2020 г., приета от Общински съвет – Бургас по т. 4 от дневния ред на проведеното на 28.01.2020 г. заседание (Протокол №6), в частта на раздел І - „Продажба на общински имоти чрез провеждане на публично оповестен търг/конкурс”, с нов имот: УПИ VI, кв. 1 по плана на ПЗ „Север“, гр. Бургас, с площ 228 кв. м., отреден „за КОО“, с идентификатор 07079.621.280 по КККР на гр. Бургас, целият с площ 228 кв. м.
2. Да се извърши продажба чрез провеждане на публичен търг с тайно наддаване по реда на Наредбата за реда за придобиване, управление и разпореждане с общински имоти и вещи, приета от Общински съвет - Бургас, на УПИ VI в кв. 1 по плана на ПЗ „Север“, гр. Бургас, с площ 228 кв. метра, отреден „за КОО“, при граници: север - УПИ VII, изток - УПИ VIII-665, юг - улица, запад - УПИ V, отразен като поземлен имот с идентификатор 07079.621.280 по КККР на гр. Бургас, целият с площ 228 кв. м, при съседи: 07079.621.232, 07079.621.274, 07079.621.281 и 07079.621.33, актуван с Акт №9398/28.05.2020г. за частна общинска собственост, с начална тръжна цена в размер на 175 000 (сто седемдесет и пет хиляди) лева, без ДДС.
Приложение: Акт №9398/28.05.2020 г. за частна общинска собственост, скица на поземлен имот №15-476349-08.06.2020 г., издадена от СГКК-Бургас, скица с изх. №О-72/01.06.2020 г., издадена от ЦАУ „Освобождение“ при Община Бургас, градоустройствен анализ, пазарна оценка, удостоверение за данъчна оценка №5202063876/28.05.2020 г.
ДИМИТЪР НИКОЛОВ





Кмет на Община Бургас
Съгласували:

Златина Георгиева – Директор на дирекция ПНО
Живко Димитров – Директор на дирекция УОС
Пенка Буйнова – Началник отдел ОС в дирекция УОС

Катерина Сидерова-Грудова  – Гл. юрисконсулт в дирекция УОС 

Изготвил: Ваня Праматарова – Гл. специалист в дирекция УОС
